****

ΠΕΤΡΑΚΗ 8 Τ.Κ. 105 63 - ΑΘΗΝΑ ΤΗΛ: 210.32.59.170 – FAX: 210.32.59.169

***Ενημερωτικό Σημείωμα***

**ΘΕΜΑ:** Μεταβολή του τρόπου υπολογισμού των ασφαλιστικών εισφορών εισοδημάτων από επιχειρηματική δραστηριότητα φυσικών προσώπων (επιτηδευματίες), από την εφαρμογή του νέου ΕΦΚΑ

|  |
| --- |
| **Πίνακας 1:** Σύγκριση ασφαλιστικών εισφορών ΟΑΕΕ/νέος ΕΦΚΑ για εισοδήματα από επιχειρηματική δραστηριότητα φυσικών προσώπων (επιτηδευματίες) |
|  | **Φορολογικό έτος 2016** - Εκκαθαρισμένα Εισοδήματα 2015 - (4η Ασφαλιστική κλάση νέων ασφαλισμένων σε ΟΑΕΕ) | **Φορολογικό έτος 2017** - νέος ΕΦΚΑ - | Σύγκριση επιβαρύνσεων ασφαλιστικών εισφορών **2017/2016**(στ)=(δ)-(β) |
| **Κέρδη προ ασφαλιστικών εισφορών** (α) | **Ασφαλιστικές** **εισφορές** (σύνταξης + υγείας + ανεργίας)(β) | **Καθαρά κέρδη** (γ) = (α)-(β) | **Ασφαλιστικές** **εισφορές** (σύνταξης + υγείας + ανεργίας)(δ) | **Καθαρά κέρδη**(ε)=(α)-(δ) |
| 5.000 € | **4.204,4 €** | 795,6 € | **2.015,4 €** | 2.984,6 € | **-2.189,0 €** |
| 10.000 € | **4.204,4 €** | 5.795,6 € | **2.015,4 €** | 7.984,6 € | **-2.189,0 €** |
| 15.000 € | **4.204,4 €** | 10.795,6 € | **3.077,9 €** | 11.922,1 € | **-1.126,5 €** |
| 20.000 € | **4.204,4 €** | 15.795,6 € | **4.425,4 €** | 15.574,6 € | **221,0 €** |
| 30.000 € | **4.204,4 €** | 25.795,6 € | **7.120,4 €** | 22.879,6 € | **2.916,0 €** |
| 40.000 € | **4.204,4 €** | 35.795,6 € | **9.815,4 €** | 30.184,6 € | **5.611,0 €** |
| 50.000 € | **4.204,4 €** | 45.795,6 € | **12.510,4 €** | 37.489,6 € | **8.306,0 €** |
| 60.000 € | **4.204,4 €** | 55.795,6 € | **15.205,4 €** | 44.794,6 € | **11.001,0 €** |
| 75.000 € | **4.204,4 €** | 70.795,6 € | **19.073,9 €** | 55.926,1 € | **14.869,5 €** |
| 80.000 € | **4.204,4 €** | 75.795,6 € | **19.073,9 €** | 60.926,1 € | **14.869,5 €** |

***Επισημάνσεις:***

* Για κάθε έτος από εδώ και πέρα οι ασφαλιστικές εισφορές (σύνταξης και υγείας με γενικό κανόνα 26,95% επί των καθαρών κερδών +10€/μήνα υπέρ ΟΑΕΔ) θα υπολογίζονται επί του εισοδήματος (καθαρά κέρδη) του **προ προηγούμενου έτους**, και στη συνέχεια μετά την εκκαθάριση του εισοδήματος του προηγούμενου έτους θα γίνεται ο απαραίτητος συμψηφισμός.  Για τον υπολογισμό των εισφορών του 2017 θα ληφθεί υπόψη σαν βάση το εισόδημα του 2015 (καθαρά κέρδη) και όταν οριστικοποιηθεί το εισόδημα του 2016 (καθαρά κέρδη) θα γίνεται επανυπολογισμός. Τυχόν διαφορές θα συμψηφιστούν ισομερώς κατανεμημένες σε μηνιαία βάση έως το μήνα Δεκέμβριο κάθε έτους. *Τούτων δοθέντων, οι ασφαλιστικές κατηγορίες του ΟΑΕΕ με βάση το νέο Ασφαλιστικό καταργούνται και στην ουσία προωθείται μία μορφή ασφαλιστικής φορολόγησης του Εισοδήματος. Συνεπώς από εδώ και στο εξής οι ασφαλιστικές εισφορές θα προκύπτουν από τα εκκαθαρισμένα εισοδήματα των υπόχρεων (διασύνδεση με εισόδημα) και δεν θα καθορίζονται με βάση τα έτη ασφάλισης.*
* Για καλύτερη κατανόηση των νέων αλλαγών, έχει γίνει η παραδοχή/υπόθεση καταβολής ασφαλιστικών εισφορών **4.204,4 € ετησίως**, αναφορικά με το Φορολογικό έτος 2016 (4η Ασφαλιστική κλάση νέων ασφαλισμένων σε ΟΑΕΕ: (670,74€ \* 6) + (30€ \* 6 υπέρ ΟΑΕΔ-ΟΕΕ).
* Οι υπολογισμοί του παραπάνω πίνακα αφορούν ελεύθερους επαγγελματίες και ατομικές επιχειρήσεις (ασκούντα επιχειρηματική δραστηριότητα φυσικά πρόσωπα).
* Ως **κατώτατη μηνιαία βάση** καθορίζεται το ποσό που αντιστοιχεί στον κατώτατο βασικό μισθό άγαμου μισθωτού άνω των 25 ετών το οποίο ανέρχεται σήμερα σε 586,08 € (Ετήσιο 586,08\*12 = 7.032,96 €). Η εισφορά για τον **κλάδο σύνταξης** ανέρχεται στο **20%** και στο **6,95% για υγειονομική περίθαλψη**, ενώ ταυτόχρονα θα αποδίδεται και **εισφορά υπέρ ΟΑΕΔ**, η οποία στην περίπτωση των ασφαλισμένων του πρώην ΟΑΕΕ είναι **10 €/μήνα.** Συνεπώς η κατώτατη εισφορά για όλους τους ελεύθερους επαγγελματίες υπολογίζεται στα **167,95** € (117,22 € για σύνταξη, 40,73 € για υγεία και 10 € υπέρ ΟΑΕΔ). Την ανωτέρω εισφορά θα καταβάλλει μέχρι το ετήσιο εισόδημά του από την επαγγελματική του δραστηριότητα να ξεπεράσει το ποσό των **7.032,96 ευρώ**.
* Ως **ανώτατη μηνιαία βάση** καθορίζεται το ποσό που αντιστοιχεί στο δεκαπλάσιο του κατώτατου βασικού μισθού άνω των 25 ετών όπως ισχύει κάθε φορά. Το ποσό αυτό σήμερα ανέρχεται σε 5.860,8 € (Ετήσιο 5.860,8 \* 12= 70.329,6 €). Ως εκ τούτου η ανώτατη εισφορά εκτιμάται στα **1.589,49 €** (1.172,16 € για σύνταξη, 407,33 € για υγεία και 10 € υπέρ ΟΑΕΔ).